প্রতিবছরের মতো এবছরও ইজারাদারের পরিবর্তে ঢাকার কুরবানি পশুর হাটগুলোকে পরিষ্কার করতে হয়েছে সিটি করপোরেশনকে। এজন্য ঘোষিত সময়ের মধ্যে সংস্থা দুটি পশু কুরবানি পশুর বর্জ্য অপসারণ করতে পারেনি। তখন দুই সিটির বর্জ্য ব্যবস্থাপনার সমন্বয়ের দায়িত্বে থাকা দক্ষিণের মেয়র সাঈদ খোকন বলেছিলেন, ‘হাট ভেঙে যাওয়ার পর মেরাদিয়া হাটসহ কয়েকটি হাটের ইজারাদারকে খুঁজে পাওয়া যায়নি। সিটি করপোরেশনের পক্ষ থেকে আমরা হাটের বাঁশ-খুঁটিসহ অন্যান্য বর্জ্য অপসারণ করেছি। এবছর যারা ইজারার শর্ত ভঙ করেছেন তাদের জামানত বাতিল করে দেবো।’